
  
    

    
      

      
        
      
    
  


  


  


  Kristína Böhmer


  


  ZA DOMOVOM


  Príbehy tých, čo opustili Slovensko


  


  


  


  Elektronická kniha


  


  Text: © Kristína Böhmer, 2026


  Doslov: © Oľga Gyárfášová, 2026


  Ilustrácia na obálke: © Ivana Šáteková


  Vydal: © N Press, s. r. o., v roku 2026 ako svoju 193. publikáciu


  Prvé vydanie


  


  ISBN 978-80-8230-488-9


  


  Pre Gretku.


  U mňa vždy nájdeš domov,


  nech ťa život zaveje kamkoľvek.


  Úvod


  Vroku 1924 si Slovák, ktorý išiel za prácou do Ameriky, priniesol domov traktor. „Ale brutálny traktor značky Fordson,“ povedal mi nadšene vjúli 2024 historik Martin Javor, riaditeľ Múzea vysťahovalectva zúzemia Slovenska do Severnej Ameriky Kasigarda.


  Na Slovensku vtom čase traktory nemali ani gumené kolesá, ale Fordson bol dokonalý. „Pán sním gazdoval, oral,“ pokračoval Javor, „no keď prišli komunisti, nechcel, aby mu ho znárodnili, tak ho zakopal. Istý čas po páde režimu ho vykopal adal do poriadku amy by sme ten traktor veľmi chceli vnašom múzeu.“ Pre Javora je to „traktor dvadsiateho storočia“.


  Emigrácia prináša rôzne príbehy. Na Slovensku ich máme mnoho, pretože sme národ vysťahovalcov. Len málo ztýchto príbehov však poznáme. Slovenská historiografia sa im veľmi nevenovala, pretože za komunizmu bola emigrácia na „skazený Západ“ tabuizovanou témou.


  Príbehy sa začínajú v18. storočí, keď sa Slováci sťahovali na Dolnú zem, azatiaľ nie sú uzavreté. Odchádzali sme adodnes odchádzame. Otom je kniha, ktorú držíte vrukách. Prečo toľké generácie uprednostnili náročnú cestu spojenú snovým začiatkom vcudzej krajine pred životom na mieste, kde sa narodili, kde majú rodinu, zázemie aspomienky?


  Niektorí odchádzali len zarobiť avracali sa domov, kde ich čakala rodina. Iní svoju rodinu zbalili avzali so sebou. Možno sa vrátili, amožno nie. Dlhé desaťročia odchádzali zúzemia Slovenska chlapi – zarábať. Do Ameriky, kde, ako verili, sú chodníky klobásami ovešané. Do Česka do severomoravských baní na týždňovky. Odchádzali aj ženy, napríklad opatrovateľky do Rakúska aau-pairky do Veľkej Británie.


  Niektorí museli odísť, ušli pred politickými perzekúciami počas fašistického slovenského štátu aj po jeho páde, vpäťdesiatych rokoch počas komunistických monsterprocesov, vroku 1968 po vpáde sovietskych vojsk apočas normalizácie.


  Nie všetci odchádzali preto, lebo ich režim prenasledoval. Niektorí opúšťali domov preto, lebo chceli žiť dôstojne, ne­chceli stáť vrade na základné potraviny aobzerať tovar vTuzexe, na ktorý aj tak nemali. Navyše, srežimom nesúhlasili, atak odišli do slobodnej krajiny.


  Aj dnes Slováci aSlovenky odchádzajú, pretože chcú dôstojný život, kvalitné vzdelanie, slušné výplaty, primerané bývanie, dobrú škôlku aškolu pre svoje deti, kvalitné zdravotníctvo, fungujúce verejné inštitúcie aúrady aj funkčný právny štát ademokraciu. Chcú pridanú hodnotu, ktorú vkrajine svojho pôvodu nevedia nájsť.


  Odchádzajú nám vzdelaní avysokokvalifikovaní ľudia, ktorí by mohli byť kultúrnymi, spoločenskými, vedeckými apolitickými elitami. Nefunkčnosť štátu ich vpodstate donútila hľadať šťastie inde.


  Táto kniha je onich.


  Je aj otom, ako sme migrovali vminulosti, od odchodov do Ameriky na prelome 18. a19. storočia po súčasnosť. Venuje sa minulosti, aby na nej mohla vystavať prítomnosť, ktorá je nosnou érou nasledujúcich strán.


  Je to kniha založená na desiatkach rozhovorov so Slovákmi aSlovenkami, ktorí odišli za kvalitným vzdelaním, lepšou prácou, za láskou či za nádejou. Je aj otých, ktorí sa vrátili. Snaží sa priniesť bližší pohľad na to, prečo zo Slovenska odchádzajú vysokokvalifikovaní avzdelaní ľudia, hoci ich táto krajina nesmierne potrebuje. Nestačí montovať vautomobilkách to, čo vymyslí niekto vonku. Potrebujeme inovácie, potrebujeme napredovať arásť voblastiach, ktoré sú zanedbané.


  Táto kniha je teda aj onašej krajine. Otom, aká je vočiach tých, ktorí si tu nedokázali predstaviť život.


Ako sme migrovali

Začalo sa to robotovaním na Dolniakoch

Slováci vandrovali už od osemnásteho storočia,“ povedal mi profesor histórie na Univerzite vOttawe Mark Stolárik. Boli to chudobní sedliaci, nemali dosť pôdy, zväčša takých päť hektárov. Mohol za to systém dedenia vUhorsku ana území dnešného Slovenska. Zatiaľ čo napríklad vČesku dedil najstarší syn aostatní šli na skusy do sveta, na Slovensku sa pozemok delil medzi všetkých synov.

Ako vysvetľuje historik ariaditeľ Múzea vysťahovalectva zúzemia Slovenska do Severnej Ameriky Kasigarda Martin Javor, pozemok sa drobil adrobil, až ľudia nemali zčoho uživiť rodinu. Vtom čase mávali aj šesť či osem detí. Atak si chodili hľadať prácu na Dolnú zem.

Dolná zem bolo južné územie Uhorska, kde mali statkári opačný problém: omnoho väčšie pozemky, na ktorých nemal kto robiť. Podľa Stolárika tam v18. a19. storočí, ale najmä po revolúcii vRakúsko-Uhorsku vroku 1848, ktorá dosiahla okrem iného zrušenie feudalizmu, chodili chudobní Slováci robotovať, ako sa vtedy hovorilo. Vybehli tam na letné práce, zarobili avrátili sa domov.

Vrovnakom čase na opačnej strane Atlantiku prebiehala mohutná industrializácia. Amerika potrebovala lacnú pracovnú silu. Takzvaná migrácia vindustriálnej vlne vytiahla vrokoch 1800 až 1925 migrantov zmnohých európskych krajín. Najprv odchádzali emigranti zo západnej Európy, ato najmä zBritánie, Nórska, zo Švédska azNemecka, neskôr zo Španielska, zPortugalska či Talianska. Hľadali zárobok vnovom svete, teda vAmerike aOceánii. Väčšina znich smerovala na územie USA.

Masívna emigrácia zúzemia Uhorska, ku ktorému patrilo aj Slovensko, sa začala približne vroku 1880. Túto vlnu, ktorá sa začala presúvať zvýchodnej Európy, nazývali new immigration, teda „nová imigrácia“. Vkrátkom čase prevýšila „starú imigráciu“ zprvej polovice 19. storočia, ktorá smerovala do Ameriky hlavne zo západnej asevernej Európy.

Východoeurópania rozčuľovali Západoeurópanov vUSA. Včase masívneho príchodu migrantov zEurópy už vSpojených štátoch žili napríklad milióny Írov, ktorým sa nepáčilo, že Američania platia prisťahovalcom veľmi málo, približne jeden apol dolára na deň. „Začali si zakladať odbory aštrajkovali, čo sa Američanom nepáčilo azačali hľadať pracovnú silu inde,“ hovorí Stolárik adodáva, že Amerika vyslala agentov do Európy.

„Vzápadnej Európe nepochodili, lebo tam sa už takisto industrializovalo amali veľké fabriky,“ vysvetľuje Stolárik. Americkí agenti šli teda ďalej na východ, až došli do vtedajšieho Uhorska.

Tam našli sedliakov, oslobodených po páde feudalizmu, ktorí lopotili na cudzej zemi vprepočte za štyridsať centov na deň pre mužov, tridsať centov na deň pre ženy apätnásť centov na deň pre deti. Bol to zlomok vporovnaní so sumou jeden apol dolára, ktorá Írom nestačila. Agenti teda našli na východe svoju lacnú pracovnú silu, pričom to neboli len Slováci, ale aj Rusíni, Maďari, Poliaci, Slovinci, Rumuni iChorváti.

To bol začiatok veľkého slovenského vysťahovalectva do Ameriky.



Prišla možnosť ísť za veľkú mláku

Uhorsko najprv neviedlo štatistiky. Opočte migrantov vieme len zúdajov oregistráciách vamerických prístavoch. Čísla narastali najmä po roku 1900 avistej chvíli dokonca presiahli 50-tisíc prichádzajúcich Slovákov ročne.

Cesta do Ameriky stála približne osemdesiat dolárov. Prvým odvážlivcom, ktorí sa na migráciu dali, ju podľa Stolárika zaplatili samotní agenti. Dlh mali migranti splatiť prácou, museli si to jednoducho odrobiť.

Na prelome storočí už na území dnešného Slovenska bola menou koruna. Mestský robotník vtedy zarábal zhruba 40 až 60 korún mesačne, slúžka vdome 10 až 15 korún. Napríklad paholok na vidieckom hospodárstve mal výplatu možno sto korún za rok aväčšinu pláce dostal vnaturáliách ako čižmy, jedlo anocľah. Apovedzme kôň mohol stáť od 150 do 500 korún.

Vprepočte na vtedajšie americké doláre vkurze približne 1:5 stála cesta do Ameriky zhruba 400 korún.

Na cestu sa vydali malí roľníci, ato rovno zniekoľkých stolíc. Podľa Javora najviac ľudí emigrovalo zo Zemplínskej stolice, ktorá bola najväčšia vUhorsku, ale aj zo Spišskej, zUžskej či zo Šarišskej, zktorej odišla polovica práceschopného obyvateľstva. Vysťahovalectvo nabralo taký rozmer, že aj uhorská vláda si uvedomila, že musí zasiahnuť, lebo nemal kto robiť na poliach.

Ľudia zúzemia dnešného Slovenska odchádzali do Ameriky predovšetkým zekonomických asociálnych dôvodov. Vtom čase prechádzalo Uhorsko demografickou aekonomickou krízou. Hoci ekonomika nebola vdobrej kondícii, zdravotníctvo sa výrazne zlepšilo. Ľudia už neumierali na epidémie tak ako tri desaťročia predtým, čo viedlo ktomu, že rodinám prežilo viac detí. Paradoxne, práve vtedy im chýbali prostriedky na ich uživenie.

Tento trend mal aj sociálne následky. Zdomovov odchádzali najmä muži, po ktorých zostávala nedokončená práca na poliach astatkoch. Všetku museli vykonávať ženy samy. Popritom sa občas dozvedeli, že manželia sú im za veľkou mlákou neverní alebo si dokonca založili paralelné rodiny. Odchádzali aj mladí chlapci, ktorí sa už chceli ženiť, ale najprv si museli zarobiť. Často nahovárali svoje dievčatá, aby počkali, pretože plán bol zarobiť avrátiť sa.

„Dnes by sme ich nazvali pendleri,“ hovorí Javor. „Boli to ľudia, ktorí chceli ísť zarobiť, vrátiť sa, skúpiť zeme, pozemky, polia, opraviť domy agazdovať. Vprvých vlnách nikto nemyslel na to, že by zostal vAmerike. Môj starý otec tam bol asi sedemkrát. Po letných prácach odišli na zimu do Ameriky ana jar sa vrátili.“

Obaja Stolárikovi starí otcovia boli takto vAmerike trikrát. On sám tam emigroval srodičmi ešte ako dieťa avyrastal vOttawe.

Mnohí migranti prechádzali cez Osvienčim, ktorý bol vtom čase dôležitou dopravnou križovatkou. Ako hovorí Stolárik, „tam ich ošklbali, ako mohli“. Podvodné praktiky opisuje aj Martin Pollack vknihe Americký cisár (Absynt 2016). Pollack sa vknihe venuje emigrácii zHaliče, čo je územie, ktoré sa nachádza vdnešnom juhovýchodnom Poľsku ana západnej Ukrajine. Podľa Pollacka migrantov vOsvienčime klamali apredávali im za veľké peniaze starý plechový riad, pričom im tvrdili, že bez neho nemôžu nastúpiť na loď. Takisto im predávali „liek proti morskej chorobe“, no šlo onajlacnejší rum.

Odtiaľ sa potrebovali dostať do nemeckých prístavov, najmä do Hamburgu, ale aj do Rotterdamu či do Brém, kde sa dalo nastúpiť na loď. Museli však prekročiť hranice do Pruska, na čo potrebovali služby pašerákov. Druhá možnosť bola nalodiť sa vRijeke, ktorá je dnes súčasťou Chorvátska. Vtedy to bolo rakúsko-uhorské mesto, atak nemuseli prechádzať žiadne hranice. Stačilo sa dostať do Budapešti aodtiaľ už chodil vlak do Rijeky. Niektorí vyrážali aj zpoľského Gdanska, kde bol prístav alodné spojenie sAmerikou.

Lodné spoločnosti si podľa Javora už vtedy vytvorili sieť agentov, „ktorí ľudí lanárili do Ameriky nie celkom čistým spôsobom“. Dodal, že dnes by sme ich nazvali „šmejdi“. Čo také im narozprávali? „Že ich víta tvár Panenky Márie, čo je Socha slobody, že sú chodníky klobásami ovešané apodobne,“ vymenúva Javor. „Agenti, to bol obrovský biznis. Mali sieť ďalších ľudí, farárov, krčmárov ainých obchodníkov, ktorí im dohadzovali obete, atým obetiam potom vedeli zorganizovať vyvandrovanie až do Ameriky.“

Keď uhorskí veľkostatkári začali pociťovať nedostatok pracovnej sily, Uhorsko si začalo viesť štatistiky oemigrácii. Zhrozili sa nad číslami apovedali si, že odchody treba obmedziť, ak nie zastaviť. Obmedzili priestor na vysťahovaleckú agitáciu aza jej neoprávnenú podobu odsúdili stovky šmejdov aagentov, ktorí ľudí lákali na cestu do Ameriky.



Prišiel vancúgu akalape azaplatil celej krčme

Ako sa asi cítili zemplínski alebo spišskí sedliaci, ktorí predtým neboli ani vnajbližšom meste, azrazu cestovali takmer dva týždne loďou do New Yorku?

Ťažko si predstaviť celú paletu emócií. Jedno však môžeme predpokladať: necítili sa pohodlne. Pollack píše, že vysťahovalci sa tlačili vpodpalubí anamiesto predpísaných šesťsto pasažierov ich tam bolo dvakrát toľko. Podľa Stolárika to nebolo celkom tak, lebo od roku 1828 americké úrady kontrolovali počet pasažierov na každej lodi. „Keď loď zakotvila vAmerike, kapitán musel odovzdať passenger manifest, vktorom bol zaregistrovaný každý cestujúci,“ hovorí adodáva, že ak ich bolo viac, kapitán dostal mastnú pokutu.

Colníci hnali všetkých cestujúcich von zlode na kontrolu. Do Ameriky totiž nemal povolený vstup úplne každý, no vysťahovalci to pred cestou nevedeli. Podľa Pollacka Amerika neprijímala napríklad „chorých aneduživých, retardovaných, duševne chorých ani epileptikov, ľudí bez prostriedkov ani ľudí, uktorých sa dá očakávať, že budú vyžadovať podporu zverejných zdrojov“.

Javor spomína prípad istej Anny zo Šariša, ktorá údajne vliste domov napísala, že prišla loďou do Ameriky, vystúpila na Ellis Island ako všetci imigranti, tam ju colníci „poobžirali apoopatrali“ azistili, že je „glupa“, atak ju vyslali nazad. Podľa Stolárika takýchto prípadov nebolo veľmi veľa, ale stávalo sa to. Migranti museli byť zdraví.

Prísne kontrolovali aj fyzický zdravotný stav, aby im tam východoeurópski chudáci nedoniesli týfus, suchoty, kiahne alebo zápal mozgových blán.

ZNew Yorku išli migranti ďalej vlakom. Osídľovali najmä banské oblasti – Pensylvániu, Detroit, Cleveland, Ohio, východné pobrežie, kde bolo veľa ťažkého priemyslu, New Jersey, Connecticut, New York. Nekvalifikovaní Slováci avýchodoeurópski migranti podľa Javora robili nekvalifikovanú prácu najmä vbaniach, oceliarňach či železiarňach. Ak prišiel niekto vyučený, napríklad obuvník, tak sa mohol živiť ako obuvník. Ak prišiel krajčír, možno sa mu podarilo živiť ako krajčírovi.

„Nebolo to jednoduché, ale máme aj také prípady. Susedov starý otec si vAmerike otvoril krajčírsku firmu. Je to mýtus, že naši rodáci vAmerike boli len baníkmi alebo že pracovali iba vťažkom priemysle, aj keď väčšina bola takých,“ hovorí apriznáva, že úspešných príbehov emigrácie nebolo veľa.

„Na tie státisíce ľudí, ktorí emigrovali, máme veľmi veľa tragických príbehov, sociálnych aekonomických tragédií, rozvratov vrodinách apodobne,“ dodáva.

VAmerike skutočne zarobili jeden apol dolára na deň, ako im sľúbili. Podľa Javora to bolo päť- až desaťnásobne viac, než by zarobili na Slovensku. Stolárik podotýka, že ktomu bola strava vAmerike veľmi lacná. „Obyčajný robotník si mohol objednať hovädzinu. Na raňajky! VUhorsku hovädzinu sedliak ani nevidel,“ vraví historik.

Rovnako lacná však bola podľa Javora aj whisky: „Stála päť centov, tak si vypočítajte, koľko mohli chľastať za svoj denný zárobok.“ Alkoholizmus tam bol veľkým problémom. „Chľastali síce aj na Slovensku, ale tu mali rôzne brzdy ako manželky či deti. VAmerike ich nemal kto brzdiť.“

Íri, ktorí už vAmerike žili, vraj nechápali, ako môžu Slováci toľko piť. „Íri pijú veľa, ale Slováci ich zarážali. Mám príklad, ako Ír píše, že nechápe, ako je možné, že Slovák je od piatka do nedele vdelíriu, ale vpondelok fára štrnásť hodín vbani, akoby celý víkend oddychoval aspal,“ spomína Javor. Keby vraj výplaty neprepili, tak by si na dom na Slovensku nasporili za dva mesiace.

Začali písať domov, ako je vAmerike dobre aaký skvelý život tam je. VUhorsku boli drahšie potraviny, nebola tam žiadna práca abolo treba platiť dane, ktoré vtom čase ešte vAmerike neexistovali. Viacerí potom chceli odísť. Stala sa ztoho móda. „Keď sa môj prastarý otec vrátil zAmeriky vancúgu askalapom avšetkým vkrčme zaplatil, tak na druhý deň tam chceli ísť všetci,“ hovorí Javor.

Niektorí predali kravu, niektorí celé hospodárstvo aišli. Niektorým poslali peniaze príbuzní, ktorí už vAmerike boli. Dobré meno mala Uhorská pošta, ale podnikavé typy vycítili príležitosť aponúkali prevoz peňazí.

Postupne sa podľa Stolárika vrokoch 1880 až 1914 vysťahovalo okolo pol milióna Slovákov, kým migráciu nezastavila prvá svetová vojna. Apostupne sa prestali na Slovensko vracať, kčomu podľa Javora prispelo aj sprísnenie amerického imigračného zákona vroku 1924. ZAmeriky už radšej neodišli, lebo nevedeli, či by sa dostali naspäť. Stali sa znich Amerikáni, ako vysťahovalcom hovorili na Slovensku.

Podľa Stolárika tri štvrtiny zostali aštvrtina sa vrátila domov. Sťahovali sa dokonca obyvatelia celých dedín, ktoré na Slovensku zostali úplne prázdne. Hovorí sa tomu reťazové vysťahovalectvo. Ačo chlapci, ktorí nemali manželky? „Napísali mame: ‚Mamka, nájdi mi súcu ženu apošli mi ju.‘ Amamky to spravili. To boli také listové manželstvá,“ smeje sa Stolárik.

Niektorým prisťahovalcom fabriky poskytli dom aniektorí boli schopní našetriť akúpiť si vlastný. Americké domy však boli podľa Stolárika väčšie ako slovenské. „Na Slovensku mali chalupy sveľkou kuchyňou, obývačkou ajednou spálňou, ale americké domy mali štyri izby,“ vysvetľuje. Slovenka si podľa neho po príchode povedala, že štyri izby nepotrebuje. Stačia jej dve adve bude prenajímať. Atak sa otvárali boarding houses.

Izby prenajímala ďalším slovenským prisťahovalcom. Ubytovala štyroch alebo ôsmich chlapov podľa toho, koľko chcela zarobiť. Niektoré mali doma aj šestnásť chlapov na turnusy. Osem znich robilo nočné dvanásťhodinovky acez deň boli doma aspali. Zvyšných osem robilo denné dvanásťhodinovky avnoci boli doma aspali vtých istých posteliach, zktorých len chvíľu predtým odišli kamaráti na šichtu.

Žena za tieto služby pýtala dva apol dolára na týždeň, no aj sa narobila. Chystala im raňajky abalila obed. Každý deň prala, lebo chlapi chodili domov špinaví. Pomáhala im okúpať sa aumývala im chrbát, zčoho boli podľa Stolárika Američania zhrození, lebo to považovali za nemorálne.

Ktomu sa žena starala osvoje deti, pričom prvá generácia slovenských prisťahovalcov ich mávala aj sedem, ako bolo vtom čase bežné na Slovensku. Viedla domácnosť, lebo manžel chodil na dvanásťhodinové fušky, zktorých ešte zamieril do krčmy na pivo alebo na niečo tvrdé. Žena bola, ako hovorí Stolárik, the boss. Na Slovensku to vtedy tak nebolo. Postavenie slovenských žien vrámci rodiny sa po príchode do Ameriky zlepšilo.

„Keď bola šikovná, tak pritiahla svoje kamarátky zdediny anahovorila nájomníkov, aby si ich vzali za manželky. Apotom sa stala krstnou matkou ich detí. Takto si rozširovali komunitu,“ dodáva historik.

Asimilácia totiž najprv nepostupovala rýchlo, prišlo to až sďalšími generáciami. Slovákov, rovnako ako ostatných východoeurópskych imigrantov, Američania diskriminovali. „Boli to prišelci, niektorí nevedeli čítať, písať, boli špinaví, bez kultúrnych návykov,“ vraví Javor.

Volali ich hunkies, čo je skratka zHungarians, teda Maďarov alebo obyvateľov Uhorska, keďže angličtina medzi Maďarskom aUhorskom nerozlišuje. Zároveň to hanlivo odkazuje na slovo monkies, teda opice, ako vAmerike často rasisticky častovali Afroameričanov.

Slovákov mali špeciálne vzuboch, lebo zatiaľ čo si miestni zakladali odbory aštrajkovali za lepšie pracovné podmienky, Slováci ochotne brali ich pracovné miesta aj za menej peňazí ashoršími podmienkami. Boli pre nich štrajkokazmi.



Hľadá sa farár, postavili sme kostol

Podľa Javora by sme mali byť hrdí na to, že Slovákov vAmerike definovala viera atá „sa pretransformovala do veľmi aktívneho spoločenského, kultúrneho, náboženského aj ekonomického života, ktorý sa koncentroval okolo kostolov“. Okolo tých zase vznikali spolky.

Chlapi sa najprv stretávali vkrčme, kde debatovali oživote. VAmerike bol podľa nich lepší, ale aj riskantnejší, lebo tam neexistoval žiadny sociálny systém, aak niekoho zavalilo vbani, tak ho nemal ani kto pochovať. „Človek bol odkázaný sám na seba aveľmi rýchlo zistili, že práca, ktorú robia, je nebezpečná, mnohí mali úrazy alebo zomreli. Každý rok zomrelo dvetisíc baníkov, rovnako voceliarňach bolo dvetisíc úmrtí ročne,“ hovorí Javor.

Atak sa rozhodli vytvoriť spolky. Podľa Stolárika sa to buď naučili od Poliakov, alebo si pamätali slovenské cechy, čo boli takisto svojpomocné organizácie.

Zväčša išlo ospolky na náboženskej báze, napríklad Spolok sv. Jozefa alebo Spolok sv. Pavla. Spolkov bolo viac. Slováci zGiraltoviec boli kamaráti, tak si založili vlastný. Slováci zPrešova mali iný spolok, atak ďalej. Dohodli sa, že každý člen bude platiť päťdesiat centov mesačne, aby mali poistenie proti chorobám či úrazom. Ako hovorí Javor, „ľudia sa zbierali, akeď niekoho porazilo, tak mu zaplatili nemocnicu“.

Vspolkoch si zvolili predsedu, podpredsedu, tajomníka, pokladníka, dozorcu azačali sa formálne stretávať vpivniciach kostolov. Vytvorili si predpisy, ako to bude fungovať, ado roku 1890 už existovalo päťdesiat malých slovenských spolkov.

Tie sa potom vroku 1890 združili vo federácii nazvanej Národný slovenský spolok. Druhou bola Prvá katolícka slovenská jednota, potom vznikla Prvá slovenská evanjelická jednota, športovo zameraný Slovenský sokol či socialisticky ladený Slovenský robotnícky spolok. Muži si zakladali spolky aženy do nich nechceli prijať. Tie si teda založili svoje, napríklad Prvú katolícku slovenskú ženskú jednotu alebo Živenu. „To bol prvý krok Slovákov vAmerike, aby sa spojili amali spoločenský život,“ hovorí Stolárik.

Tieto spolky, okrem Sokola, socialistov aNárodného slovenského spolku, boli katolícke. Slováci chceli aj svoje fary skňazom, ktorý by kázal aspovedal po slovensky. Keď mali dvesto alebo tristo členov, vyzbierali sa na pozemok apostavili kostol. Najprv len drevený, lebo až toľko peňazí nemali. „Začali to robiť vosemdesiatych rokoch devätnásteho storočia. Prvé dve slovenské fary boli vIllinois aPensylvánii vroku 1884, obe založili vdecembri aodvtedy sa hádajú, ktorá je najstaršia,“ hovorí Stolárik.

Potom Slováci hľadali farára, čo bol podľa Stolárika zvyčajne „veľký cirkus“, lebo nepoznali pravidlá katolíckej cirkvi vAmerike. VUhorsku mali kostoly zväčša svojho patróna, nejakého boháča, grófa alebo pokojne aj skupinu obyvateľov, ktorí sa na stavbu vyskladali. Tí si potom vyberali farára. VAmerike však fara patrila biskupovi, aj keď za kostol zaplatili ľudia. Kňaza si teda mal vybrať biskup. Tam sa totiž diecéza považovala za korporáciu abiskup za jej šéfa.

Slováci však otom nevedeli anamiesto toho veselo posielali do uhorských novín inzeráty: „Založili sme faru, hľadáme farára, budeme mu platiť päťsto dolárov ročne. Záujemca nech sa prihlási na tejto adrese.“

Zväčša to nejako vymysleli. Slovenskí farári sa chodili predstaviť najbližšiemu biskupovi apoprosiť ho, aby im povolil funkciu vykonávať. Občas došlo kodluke, najmä vprípade gréckokatolíkov, ktorých americká cirkev vôbec neuznávala. Stolárik hovorí ogréckokatolíckom kňazovi zPrešova menom Alexis Tóth, ktorého Rusíni zMinneapolisu pozvali, aby im viedol faru. Po príchode do Ameriky mu poľský kňaz vysvetlil, že si musí pýtať povolenie. Vyzeralo to sľubne, až kým Tóth arcibiskupovi nespomenul, že je vdovec. „Arcibiskup sa šiel zblázniť, že vdovec!“ hovorí Stolárik. Manželstvá kňazov boli predsa zakázané.

Tóth mu chcel vysvetliť, že ako gréckokatolícky kňaz môže byť ženatý, ale arcibiskup, pôvodom Ír, už nechcel nič počuť avyhnal ho. Tóth sa vrátil do Minneapolisu arozhodol sa vyhľadať iného arcibiskupa, aby znovu skúsil požiadať opovolenie. Vybral sa za ortodoxným biskupom, ktorý slúžil Rusom na Aljaške, ale žil vSan Franciscu, kde nebola taká zima. Tóth sa ho opýtal, či by ho uznal ako kňaza. Biskup prikývol, no dal si podmienku, že Tóth aj jeho farníci sa musia vrátiť do pravoslávnej cirkvi. Tóth sa opäť vrátil do Minneapolisu aopýtal sa farníkov, čo si otom myslia. Súhlasili, atak sa všetci odtrhli od gréckokatolíckej cirkvi apridali sa kpravoslávnej. Takto vAmerike vzniklo niekoľko cirkevných odnoží avmnohých sa združovali práve Slováci.

Podľa Javora si Slováci vAmerike postavili až sedemstodvadsať kostolov.

Slovenské spolky sa rozrastali natoľko, že sa už nepomestili do kostolných pivníc. Tie majetnejšie začali zakladať takzvané slovenské domy, vktorých sa stretávali, mali tam posilňovňu na cvičenie, kolkáreň na zábavu a, samozrejme, krčmu, vktorej nalievali aj počas prohibície.

Posledné, čo im chýbalo, boli informácie. Emigranti chceli vedieť, čo sa deje vAmerike, ale aj doma. Koho zavalilo vbani, koho podviedol manžel… Začali vydávať noviny ačasopisy. Prvé boli Amerikánsko-slovenské noviny, ktoré mali podľa Javora vo svojich najlepších časoch náklad 40-tisíc kusov. Najrozšírenejšie noviny vslovenskom jazyku na území Slovenska vtedy boli Slovenské národné noviny snákladom dvetisíc kusov.

„Mali dvestosedemdesiatdva typov slovenských novín, ktoré po slovensky vydávali vAmerike,“ hovorí Javor. Ztoho dokonca šesť denníkov. „Takmer každý spolok vydával vlastné noviny, písané po slovensky. Obrana, Youngstownský Slovák, New Yorský denník, Rovnosť ľudí, čo bol prvý komunistický časopis odborov, atak ďalej.“

Kňaz Štefan Furdek vAmerike založil aj katolícke noviny, volajú sa Jednota avychádzajú dodnes. Ich niekdajším editorom bol Michael Kopanic, ktorý je potomkom slovenských prisťahovalcov do Ameriky. Obe jeho rodiny zmaminej aj otcovej strany sa po rôznych peripetiách usadili vYoungstowne vštáte Ohio, kde sa jeho mama aotec zoznámili vukrajinskej kostolnej tančiarni.

Michael vie po slovensky aviac ako dvadsaťkrát na Slovensku bol. Ako mi povedal vrozhovore vroku 20241, jeho snom bolo vidieť mamin rodný dom. Splnil sa mu vroku 1978, ale videl ho len zvonku. Dnu ho nepozvali.

Včasopise Jednota už nepracuje, pretože noví vedúci uprednostňujú texty vangličtine amajú iné predstavy oúčele novín ako Michael. Slovenčina sa vytráca.

Prvá generácia prisťahovalcov hovorila po slovensky. „Muži sa naučili po anglicky, ženy zväčša len takú kuchynskú angličtinu,“ hovorí Stolárik. Druhá generácia už chodila do školy vAmerike avedela po slovensky dostatočne nato, aby sa dohovorila srodičmi. Tretiu generáciu po slovensky učil len málokto.

„Chceli sa asimilovať, lebo na začiatku Slovákov diskriminovali atie deti to cítili,“ vysvetľuje Stolárik. Najmä deti druhej generácie nemali rady, keď ich volali hunkies. „Tretia generácia teda už bola asimilovaná aštvrtá či piata úplne.“



Moja mama bola taká šťastná, že bola vAmerike

Potvrdzuje to aj Michael Kopanic, ktorý sa ako jediný zrodiny intenzívne zaujíma osvoje korene. Zároveň je profesorom európskych dejín 20. storočia na University of Maryland Global Campus. Má dvoch bratov asestru, ktorí vedia len málo orodinnej minulosti či oslovenskej kultúre. Vrodinách amerických Slovákov býva zväčša jeden člen, ktorý sa oto zaujíma amožno vypracuje rodokmeň. UKopanicovcov je to práve Michael.

Ostatní sú už iba Američania. Aj jeho rodičia sa chceli asimilovať, najmä kvôli deťom. „Moja mama bola taká šťastná, že tu bola. Niektorí Slováci chceli zachovať slovenskú kultúru, no niektorí na ňu zanevreli. Chceli sa stať Američanmi, aby si boli rovní smiestnymi. Anajmä chceli, aby ich deti boli Američania aboli rovnocenné stunajšími deťmi.“

Michael sa narodil vamerickom Youngstowne vroku 1954, ahoci dostal americké meno, pre svoju slovenskú babičku bol vždy len „malý Michal“. Jej hlas, ktorý knemu prehováral výlučne po slovensky, bol mostom khlbokým koreňom, ktoré siahali až na chudobný Spiš na Slovensku.

Michaelovi rodinní príslušníci zmaminej strany žili na Spiši. Odchádzať začali už v80. rokoch 19. storočia. Usadili sa na juhozápade Pensylvánie, kde boli uhoľné bane. Zostali tam asi päť rokov avrátili sa na Slovensko, kde sa potom narodil Michaelov dedo. Zneho sa stal farmár. Oženil sa apo prvej svetovej vojne, počas ktorej ho naverbovali do rakúsko-uhorskej armády, sa mu narodila dcéra, Michaelova mama, aneskôr jej sestra.

Život na Spiši bol mimoriadne ťažký. Michaelova mama ešte ako malé dieťa musela každý deň prejsť sedem kilometrov do Krompách asedem späť, aby tam predávala mlieko avajcia apomohla rodine prežiť.

Michaelov dedo sa zamestnal vKrompachoch, ale tam vroku 1921 vypukla takzvaná Krompašská vzbura. „Ľudia sa vzbúrili, žiadali výplatu achlieb. Niektorých demonštrantov postrelili žandári,“ rozpráva Michael. Jeho starý otec zostal bez práce aMichael nevie, čo potom robil. Vie však, že vroku 1926 sa rozhodol ísť do Ameriky, kde už vtom čase žili jeho bratia.

„Najprv šiel do Gracetonu vštáte Pensylvánia, potom do Ohia amenil jednu prácu za druhou. Odišiel do Michiganu, kde však počas Veľkej hospodárskej krízy v30. rokoch 20. storočia stratil prácu avrátil sa naspäť do Youngstownu, kde mal príbuzných,“ dodáva. Stará mama sdvomi dcérami, teda sMichaelovou mamou ajej sestrou, sa do USA prisťahovali vroku 1936. Michaelova mama mala vtedy šestnásť rokov. Bola jednou zposledných zrodiny, ktorí prišli do Ameriky.

Rodina Michaelovho otca žila vobci Ruskinovce, vpastierskej oblasti. Po službe vrakúsko-uhorskej kavalérii sa jeho starý otec presťahoval do Harichoviec, keďže pásol kravy aovce. Tam stretol Michaelovu babku aoženil sa. Do USA prišiel vroku 1906, vtom čase už bol ženatý amali jedno dieťa, dcérku Máriu. Stará mama bola opäť tehotná ačakala chlapca. Orok neskôr sa vybrala do Ameriky za manželom, no dieťa cestu neprežilo. „Tento príbeh sa vrodine traduje vrôznych verziách, na konci vraj musela mŕtve dieťa prehodiť cez palubu,“ hovorí Michael.

Usadili sa vSharpsburgu neďaleko Pittsburghu vštáte Pensylvánia, kde vtom čase pracoval jeho bratranec. Michaelov dedo robil vlese. Potom sa presťahovali do mesta Youngstown vštáte Ohio adedo pracoval voceliarni Youngstown Sheet and Tube aneskôr vTruscon Steel. Stal sa predákom. Žili tam so svojimi príbuznými amali vlastný dom blízko Youngstownu. Na konci prvej svetovej vojny kúpili vtejto oblasti farmu avseptembri 1918 sa narodil Michaelov otec. Ich priezvisko bolo Kopaničák, no dedo si ho zmenil na Kopanic, aby Američanom zjednodušil výslovnosť, ale aj preto, aby utajil slovenský pôvod.

Obaja Michaelovi rodičia boli Slováci. Jeho otec bol dobrý vpolke. „Tvrdil, že bol najlepší tanečník polky vcelom Young­stowne aže tanec sním bola výhra,“ smeje sa Michael. „Preto sním každá slečna chcela tancovať!“

Michael sa narodil vdecembri 1954 vYoungstowne. Sostatnými deťmi, či už vrámci rodiny, alebo mimo nej, sa rozprával po anglicky. Mama ich po slovensky neučila, pretože Slováci vAmerike nepovažovali slovenčinu za dôležitú. „Chceli, aby sa deti naučili po anglicky, čo im malo uľahčiť hľadanie práce. Na Slovensku bola totiž obrovská pracovná neistota aSlováci vUSA si ju niesli so sebou. Chceli, aby boli ich deti zabezpečené,“ povedal Michael. Na návštevách ubabky sa však dospelí rozprávali po slovensky aMichaela slovenčina zaujala. Babka podľa Michaela po anglicky nehovorila. Celý život len „rečovala“ spišským dialektom.

Na Youngstownskej univerzite začal Michael študovať matematiku ainžinierstvo, no zmenil odbor apresedlal na históriu aslovenčinu, ktorú študoval na Univerzite Notre Dame ana Univerzite vPittsburghu. Chcel sa naučiť čo najviac. Podarilo sa mu získať grant International Research Exchange na štúdium na Slovensku. Mal zošit, do ktorého si na Slovensku zapisoval každé slovo, ktoré nepoznal, aj svýznamom. Odvtedy slovenčinu neprestajne trénuje, aj svoje deti vychovával po slovensky. Nikdy na ne neprehovoril po anglicky. Vlastne raz áno – boli na Slovensku aMichael nechcel, aby im ľudia naokolo rozumeli. „Už nikdy na nás nehovor po anglicky, je to čudné,“ odvrkla mu dcéra aMichael sa zasmial.

Na Slovensku bol prvýkrát vroku 1978. Túžil vidieť maminu rodnú dedinu. Cestoval smanželkou, ktorá je spolovice Slovenka, spolovice Poľka. ZUSA prileteli do Viedne, ktorá ich očarila. Na Slovensku vládol hlboký komunizmus aMichael mal pocit, že Bratislava je depresívna aľudia sú smutní.

Hľadali si ubytovňu, no boli špinavé azmatracov lietal prach. Nemali veľa peňazí, aby si platili veľký hotel. Nocovali teda vkempe na Zlatých pieskoch. Po pár dňoch si zbalili batohy avybrali sa vlakom na Spiš. Zvlaku toho veľa nevidieť, no Michael si dodnes pamätá, ako prvýkrát vživote uvidel Tatry. Zdali sa mu nádherné.

Vedel, že bratranec manželkinho otca žije vSpišských Vlachoch, tak sa vybrali rovno tam. Mal krásnu záhradu. Michaela aj jeho manželku vykŕmil, lebo podľa neho vyzerali ako chudáci. Na Slovensku totiž veľa nejedli, iba chlieb smaslom, občas mäso vkempe. Báli sa, že sa im minú peniaze. Žili zruky do úst, ale nevadilo im to. Ako hovorí, vČeskoslovensku za komunizmu aj tak nebolo čo kúpiť.

Najkrajším zážitkom bolo, keď konečne uvidel mamin rodný dom. Sen sa mu splnil, ale len sčasti. Obzrieť si ho totiž mohol iba zvonku, dnu ho nepozvali. Navštívil však maminu najlepšiu kamarátku, ktorá ešte stále bývala vdome oproti.

Odvtedy na Slovensko pravidelne chodieva. Čím je starší, tým častejšie. Naďalej žije vUSA apohybuje sa vslovenskej komunite. Tá sa však každým rokom zmenšuje. Rodiny sa rozpŕchli po celej krajine avPittsburghu ich zostalo len pár. Stretávajú sa na rôznych slovenských slávnostiach, organizujú slovenské pikniky, Vianoce či Mikuláša. „Veľká vec je Slovenský festival kultúrneho dedičstva na Univerzite vPittsburghu, ktorý sa vždy koná prvú novembrovú nedeľu. Potom sú tu rôzne slovanské festivaly, kde je okrem Slovákov veľa Poliakov, Ukrajincov, Rusínov, Chorvátov. Zdá sa, že toto je teraz trend, slovanské festivaly namiesto čisto slovenských. Chodí na ne viac ľudí,“ vymenúva.

Michael sa cíti Slovákom, no nie je to štandardné. Mnohí prisťahovalci aich potomkovia sa cítia Američanmi. Podľa Michaela sa niektorí začali zaujímať osvoje korene, keď starli. Človek má vtedy viac času rozmýšľať avracať sa vspomienkach. Niektorí aj vycestovali na Slovensko, no mnohí sa do svojej rodnej krajiny, alebo do krajiny svojich rodičov, nikdy nevybrali. Michaelova teta, ktorá do Ameriky prišla ako štrnásťročná, sa nikdy viac na Slovensko nevrátila. Jej manžel, ktorý prišiel ako trojročný, nikdy nemal potrebu Slovensko vidieť. „Ľudia vsebe nesú obraz tej chudoby anechcú sa ktomu vracať. Odišli odtiaľ, lebo Slovensko nedokázali vystáť, takže teraz ich nezaujíma,“ dodáva Michael.



Oni zabúdajú na svoje korene

amy zabúdame na nich

Michaelov brat sa cíti Američanom asvojim deťom oSlovensku nerozpráva. Vo všeobecnosti podľa Michaela platí, že tretia generácia ešte niečo oSlovensku tuší, no štvrtá či piata už ani nie. Mnohí mladí muži sa definitívne asimilovali počas druhej svetovej vojny, keď bojovali vamerickej armáde. Po nej postupne zanikali slovenské domy aj slovenské kostoly, najmä v21. storočí. Slovenské komunity sa začali rozpadať, pretože ľudia sa presídľovali, deti sa sobášili sNeslovákmi asťahovali sa na predmestia ado iných miest.

„To je americký model: keď si chudobný, musíš bývať vmeste, kde sú staré, nie veľmi dobré, no lacné domy, akeď máš viac peňazí amôžeš si to dovoliť, hneď sa vysťahuješ na vidiek, kde je lepší život, lepšie prostredie, lepšie domy. Preto staré slovenské komunity vmestách už neexistujú,“ dodáva Stolárik. No mnohí si podľa neho ešte stále uvedomujú svoj slovenský pôvod.

Vroku 1990 Stolárik radil komisii, ktorá vUSA pripravovala dotazník na sčítanie obyvateľstva. Trval na tom, aby kotázke oetnickej príslušnosti dali aj možnosti, pričom tam chcel mať napríklad Baskov, ktorí nemajú vlastný štát, aSlovákov, ktorí včase veľkého vysťahovalectva nemali vlastný štát. Američania podľa neho totiž vnímajú národnosť cez štát. Keď kotázke pridali príklady, kslovenskému pôvodu sa prihlásilo 1,8 milióna Američanov.

Niektoré slovenské spolky ešte existujú apretransformovali sa na veľké poisťovne. Príkladom je Prvá katolícka slovenská jednota, ktorá na svojej stránke píše, že je „postavená na viere, zameraná na rodinu, finančne silná“ aže už vyše storočia promuje kultúru, katolícky bratský život, „poskytuje podporu našim rodinám aduchovným aponúka bezkonkurenčné poistné ainvestičné produkty na ochranu našich rodín“.

Podľa Stolárika sú to bohaté organizácie. Prvá katolícka slovenská ženská jednota má viac ako 100-tisíc členov amajetok vyše jeden apol miliardy dolárov. Druhá najbohatšia je organizácia Národný slovenský spolok, ktorá má 30-tisíc členov amajetok vo výške viac ako miliardy dolárov.

Česi založili svoje múzeum vAmerike, v90. rokoch ho premenovali na National Czech & Slovak Museum & Library vCedar Rapids vštáte Iowa azbierajú aj slovenské materiály. Michaelovi Kopanicovi sa však zdá, že Slováci robia vAmerike málo. Michael stále chodí na rôzne slovenské kultúrne zhromaždenia, napríklad na slovenské pikniky alebo oslavy Vianoc. Ľudí je tam však podľa neho stále menej. Zabúdajú na svoje korene.

„Amy zabúdame na nich,“ dodáva Javor, ktorý práve preto otvoril Múzeum vysťahovalectva zúzemia Slovenska do Severnej Ameriky Kasigarda vobci Pavlovce nad Uhom, včasti Ťahyňa, zktorej sa kedysi do Ameriky vysťahovali úplne všetci obyvatelia.

„Posolstvom môjho múzea je predstaviť bohaté kultúrne dedičstvo Slovákov aRusínov vSevernej Amerike ľuďom na Slovensku,“ uzatvára. „Chceme im ukázať, že naše vzťahy sAmerikou aUSA sú dlhodobé apráve aj na emigrácii aSlovákoch aich potomkoch treba postaviť náš vzťah ktejto krajine.“



Prišla vojna, svet sa zastavil

Rozsiahlu ekonomickú migráciu na prelome 19. a20. storočia do veľkej miery zastavila prvá svetová vojna. Veľká vojna, ako jej hovorili, bola výsledkom dlhodobých napätí apolitických ambícií európskych mocností, ktoré sa už koncom devätnásteho storočia rozdelili na dva vzájomne si konkurujúce bloky. Na jednej strane stál Trojspolok tvorený Nemeckom, Rakúsko-Uhorskom aTalianskom. Na druhej bola Dohoda, ku ktorej patrilo Francúzsko, Rusko aVeľká Británia.

Kým chudobní roľníci zUhorska ainých, vtedy už najmä východoeurópskych, krajín hľadali lepší život skrz prácu vAmerike, politické elity na čele veľmocí súperili okolónie asféry vplyvu po celom svete. Pretekali sa vzbrojení, investovali najmä do námorníctva adelostrelectva. Kŕmili nacionalizmus apodkopávali stabilitu mnohonárodnostných ríš. Viedlo to kzvyšovaniu napätia, kdiplomatickým krízam avojnu už bolo cítiť vo vzduchu.





Migrácia sa zastavila















Prišli komunisti, utekali sme pred nimi









Potom prišlo uvoľňovanie anásledne ruské tanky

